﻿globalization, migration, family, birth rate, Eastern European countries, Western European countries Tendinţa mondială de unificare a unor culturi extrem de diferite în mari arii socio-politice, nu a exclus nici ţara noastră Integrarea în diverse tipuri de programe internaţionale, participarea la marile evenimente politice din lume, mai noua deschidere a ţărilor europene spre noi, marchează societatea românească Astfel, procesul de globalizare a determinat modificări la nivel individual, aceste modificări se reflecta în profilul familei moderne, care, la rândul ei, formează oameni pregătiţi să realizeze individual mondializarea Astfel, tinerii din societatea românească au ca scop, în timpul sau după absolvirea studiilor să beneficieze de oportunitatea de a pleca în ţările dezvoltate, fie pentru continuarea studiilor fie în interes profesional Apare conceptul de “om modern” (Inkeles) (Sandu 1999: 219) care cuprinde dimensiunile: deschiderea spre noi experienţe; afirmarea independenţei faţă de autorităţile tradiţionale; credinţa în eficacitatea ştiinţei şi abandonarea fatalismului; motivaţia înaltă pentru sine şi copii în sensul 30 Revista de Administraţie Publică şi Politici Sociale Anul I, Nr 2 / Martie 2010 autorealizării ocupaţionale şi educaţionale; deprinderi de planificare atentă a activităţilor; participarea civică; efort de informare permanentă şi preferinţa pentru ştiri naţionale şi internaţionale în raport cu cele de ordin sportiv, religios sau local Ca ideologie a diversităţii, multiculturalismul are menirea de a oferi un cadru de afirmare pentru identităţile de grup C W Watson circumscrie multiculturalismul implicaţiilor politice şi filosofice presupuse de coexistenta modalităţilor variate de situare a omului în lume şi de modul în care diferite entităţi culturale luptă pentru recunoaştere, atât în cadrul statului naţional cât şi în sistemul global Multiculturalismul pare să răspundă necesităţilor unei lumi în schimbare în care exprimarea diverselor identităţi capătă forma unor răspunsuri în faţa provocărilor aduse atât de către statul naţional, cât şi de sfera transnaţională şi globală Astfel, procesul globalizării ne pune în faţa unei continue resituări a raporturilor majoritate/minoritate, în spaţii culturale concrete şi la nivel global, şi ne îndeamnă la o continuă înţelegere, acceptare şi afirmare a diversităţii Discutând multiculturalismul ca ideologie a diversităţii, Bhikhu Parekh vorbeşte de trei forme ale diversităţii culturale: 1) Diversitatea subculturală ce are în vedere faptul că membrii societăţii participă la o cultură comună, dar în acelaşi timp împărtăşesc o serie de credinţe şi practici particulare În acest caz, identităţile culturale nu intră în conflict cu cultura dominantă Jocul toleranţei garantat de statul de drept este cel care asigură suficientă libertate grupurilor subculturale în conservarea identităţii proprii în forma unei conştiinţe secundare complementare identităţii dominante 2) Diversitatea comunitară ce presupune existenţa unor comunităţi relativ organizate şi conştiente de sine ce promovează o serie de credinţe şi practici diferite Diferenţele marchează mai degrabă o apartenenţă decât o revendicare de participare la împărţirea puterii 3) Diversitatea perspectivală care presupune că o parte din membrii unei societăţi critică valorile şi principiile culturii dominante şi încearcă să o reconstruiască potrivit altor valori Aceste valori trebuie să ţină cont de prezenţa în viaţa publică a minorităţilor şi de necesitatea lor de a se afirmă ca entităţi distincte în sfera puterii politice În acelaşi timp, se are în vedere crearea unui cadru în care culturile minoritare participă la o reconstrucţie continuă a principiilor modelatoare ale sferei valorilor În lucrarea Familia în societăţile europene (Mihăilescu 1999) autorul realizează un studiu al evoluţiei familiei tradiţionale în ultimul deceniu Analiza a fost făcută la nivelul societăţilor europene şi exemplifica modalităţile de schimbare a familiei atât pe mari arii geografice cât şi pe perioade de timp (în intervalul perioada interbelică şi postbelică până în prezent) Tema de bază a studiului este analiza în profunzime a noţiunii de familie, aşa cum era înţeleasă în urmă cu cinzeci de ani şi semnificaţiile pe care le îmbracă termenul în contextul social 31 Revista de Administraţie Publică şi Politici Sociale Anul I, Nr 2 / Martie 2010 actual Ideea directoare a lucrării se axează pe valenţele familiei, nu ca factor conservator, păstrător al normelor, ci ca o unitate socială foarte sensibilă la modificările contextului national şi internaţional – “barometru al tuturor schimbărilor sociale” Analiza termenului central al studiului, “familia”, relevă că ambiguitatea termenului în contextul contemporan social se datorează multiplelor forme de convieţuire din prezent, diferite de perioadele anterioare când familia multigeneraţionala era dominantă sau convieţuia alături de familia nucleară Familia capăta un rol din ce în ce mai important în societate, influenţează dinamismul social global, subliniind dependenţa dintre familie şi societate sub aspect economic, global, normativ Rolurile familiei sunt evidente în fenomenele demografice (în special în cazul nupţialităţii, natalităţii), influenţează dezvoltarea şi evoluţia descendenţilor săi trasând portretul generaţiilor viitoare (cantitativ şi calitativ), asigură identitatea culturală a unei naţiunii, poate influenţa stratificarea socială Pe de altă parte, societatea a preluat unele din funcţiile familiei determinând o schimbare majoră în structura cuplului, accentuarea rolului relaţiilor socio -afective dintre parteneri, ducând la noi modele familiale Mobilitatea socio-profesională în tabloul european, se repercutează asupra mobilităţii familiei Societatea, prin politicile sociale poate influenţa structura familiei sub aspect numeric şi sub aspect structural Raporurile dintre familie şi societate îmbracă deseori aspecte contradictorii, antinomiile putând fi întâlnite în evoluţia demografică, în raporturile dintre creşterea nivelului general de instruire şi evoluţia ratei natalităţii, în atribuirea de roluri uneori contradictorii femeii în familie şi în contextul profesional, în raportul dintre stabilitatea familiei şi rata divorţului etc Evoluţia acestor factori este diferită între diverse grupuri sociale, între societăţile europene, între statele puternic industrializate şi statele în proces de dezvoltare Apar diverse modalităţi de convieţuire în perioada actuală, se trece de la familia tradiţională caracterizată prin coabitarea mai multor generaţii, la familia nucleară (părinţi, copii) Aceasta este o modificare de tip cantitativ Există însă şi transformări calitative ilustrate în diversitatea de forme de convieţuire existente Tipul dominant de familie existent la momentul actual este cel nuclear şi este specific societăţilor industrializate, cu pondere mare a populaţiei în mediul urban Tot în acest capitol, Ioan Mihăilescu analizează evoluţia nuptialiatii, din perioada interbelică până în prezent şi explică modificările aduse la nivel demografic de un “fenomen perturbator”, războiul, (numărul căsătoriilor a fost foarte crescut după terminarea războaielor datorită amânării acestora pe parcursul anilor de conflict) Caracteristica acestei jumătăţi de secol a fost respectarea normelor sociale privitoare la mariaj – stigmatizarea convieţuirii în afara căsătoriei, a celibatului, a practicării relaţiilor sexuale în afara cuplului conjugal său anterior mariajului Ultimii patruzeci de ani au adus modificări majore mai ales în Europa de Nord şi de Vest: rata nupţialităţii a avut valori 32 Revista de Administraţie Publică şi Politici Sociale Anul I, Nr 2 / Martie 2010 scăzute (în anii ‘80 s-au constatat cele mai scăzute valori ale ratei nupţialităţii – în special în Suedia, Danemarca, Norvegia, Olanda, Franţa, Germania) În schimb, în România în ultimele două-trei decenii au fost înregistraţi unii dintre cei mai mari indici de nupţialitate din Europa Per ansamblu, în Europa fenomenul celibatului a luat proporţii în toate ţările, vârsta medie la prima căsătorie a crescut (datorită mobilităţii rural-urban, creşterii perioadei de şcolarizare, datorită modificării statutului femeii în societate, posibilităţii dobândirii independenţei economice) Schimbări au avut loc şi la nivelul funcţiei biologice-reproductive a familiei, comportamentul sexual fiind devansat (vârsta iniţierei sexuale a scăzut, ponderea persoanelor cu experienţă sexuală înaintea mariajului a crescut semnificativ) Deşi considerată încă în multe medii sau culturi subiect tabuu, cercetările evidenţiază că permisivitatea faţă de relaţiile sexuale a crescut în special în ţările dezvoltate şi că tendinţe asemănătoare se conturează şi în societăţile tradiţionale Tipurile de familii sunt din ce în ce mai numeroase În Europa nordică şi vestică, familiile nucleare nu mai reprezintă tipul dominant de convieţuire, existând menaje cu o singură persoană (celibatară sau divorţată), menaje (necăsătoriţi fără copii, necăsătoriţi cu copii, persoane care coabitează fără a avea raporturi sexuale, în general rude, un singur părinte cu unul sau mai mulţi copii), familia nucleară şi, rar, familii cu trei sau patru generaţii (în mediile rurale din Europa de Vest şi de Nord şi în Europa de Sud) În România se întâlnesc menaje nefamiliale, familiale (neparentale, parentale, monoparentale, grandparentale) Concluzia autorului este ca în ţările în care familia nucleară a fost puternic zdruncinată şi înlocuită de diverse alte forme de convieţuire, se poate observa o tendinţă de revenire la familia formată prin căsătorie legală, având unul sau mai mulţi copii (ţările nordice) Nu acelaşi lucru se poate spune despre ţările în care acest fenomen este încă la început, familia nucleară nu reprezintă un scop în plan social Femeia a jucat dintotdeauna un rol esenţial în cadrul familiei dar societatea modernă i-a permis să dobândească un capital de educaţie similar bărbatului, o serie de statusuri şi roluri şi în plan socio-profesional Considerată una din principalele cauze ale scăderii nupţialităţii şi fertilităţii, “emanciparea” femeii nu exclude dorinţa de a avea copii şi de a-şi îndeplini rolul de mamă Dar în contextul actual, se urmăreşte o echilibrare între gradul de ocupare şi fertilitate, statul devenind un sprijin important în realizarea funcţiei educative a familiei Statele dezvoltate dispun de o reţea mai amplă ca ţările Europei de Est de servicii sociale pentru familie determinând o creştere a calităţii vieţii, a nivelului de instruire şi încurajând fertilitatea Trecerea de la familia tradiţională la cea nucleară şi la formele ce coexistă alături de aceasta, preluarea de către instituţiile de stat a unor funcţii şi sarcini ale familiei, creşterea nivelului general de şcolarizare, modernizarea atitudinilor şi concepţiilor despre lume şi viaţă, au favorizat 33 Revista de Administraţie Publică şi Politici Sociale Anul I, Nr 2 / Martie 2010 amplificarea importanţei relaţiilor afective dintre partenerii conjugali Astfel, coeziunea familială (analizată în cadrul funcţiei solidaritaţii cuplului), a devenit o temă predilectă în studiul sociologic al familiei Diminuarea rolului tradiţiilor, al autorităţii parentale, dobândirea cu mai mare uşurinţă a independenţei economice sunt schimbări vizibile în abordarea familiei de către tineri Se adaugă schimbările de rol şi status în cadrul relaţiei conjugale, abolirea supremaţiei decizionale masculine, creşterea ponderii implicării femeii în toate laturile socio-economice ale familiei Considerată ca un “barometru” al schimbărilor la nivel macrosocial, familia este un complex activ în evoluţia relaţiilor dintre partenerii conjugali Erodarea solidarităţii familiale duce în cele mai multe cazuri la disoluţia familiei Fenomenul divorţialităţii, ca şi celelalte fenomene demografice legate de familie, a cunoscut o creştere fără precedent în ultima jumătate de secol, devenind o preocupare continuă a politicilor sociale Autorul consideră că la baza divorţialităţii pot exista factori externi (apariţia şi menţinerea unor dezechilibre demografice între genuri, creşterea volumului migraţiilor, urbanizarea, diminuarea controlului social asupra comportamentelor familiale, condiţiile economice generale), care se co mbină cu cei interni (experienţa premaritala a soţilor, motivaţia căsătoriei, vârsta la căsătorie, heterogenitatea cuplului familial în raport cu diverse standarde socio-economice şi culturale, poziţia femeii în societate şi familie, nerealizarea aşteptărilor faţă de partener, atitudinile personale faţă de familie, căsătorie şi divorţ, prezenţa sau absenţa copiilor) Divorţialitatea are implicaţii la nivel individual, prin întreg complexul de factori afectivi, educaţionali, la nivel social (în trecut persoanele separate de partenerii conjugali erau sancţionate de grupul social), la nivel economic, prin scăderea bugetului familial (în special în cazul părintelui care dobândeşte tutela copiilor, de obicei mama) La nivelul dinamicii demografice, creşterea divorţialităţii şi scăderea ratei căsătoriilor afectează fertilitatea şi natalitatea După cum am văzut în rândurile de mai sus familia contemporană se confruntă cu o serie de mutaţii, nemaiîntâlnite în epocile anterioare: în societăţile dezvoltate socio-economic se observă creşterea divorţialităţii, scăderea natalităţii, apariţia unor noi forme de organizare (familii monoparentale, diminuarea până la dispariţie a familiei traditionale-multigeneraţionale, apariţia familiilor homosexuale etc), şi mai cu seamă schimbarea raporturilor în funcţie de statusuri şi roluri ale partenerilor cuplului conjugal Familia modernă are la bază dragostea, nu criteriile economice sau apartenenţă la o categorie socială, soţia nu mai este subordonată bărbatului, din contră este în egală măsură susţinător financiar şi factor de decizie în viaţa de familie şi, cauza discursului următor, fiecare dintre cei doi soţi îşi căuta în familie “lăcaşul” pentru realizare (sau detensionare) afectiva şi un sprijin în ceea ce face omul modern în societate: acumularea de capital educaţional, lupta continuă 34 Revista de Administraţie Publică şi Politici Sociale Anul I, Nr 2 / Martie 2010 pentru realizare profesională şi mobilitatea ascendentă în plan social Explicaţiile sunt diverse şi nu vor fi dezbătute în rândurile de faţă Totuşi, ipoteza de la care am pornit se bazează pe mutaţiile ce se desfăşoară în prezent în întreaga lume datorate procesului de globalizare Acum se oferă o mobilitate crescuta indivizilor, statut de "cetăţeni universali“, adică posibilitatea (în anumite limite geo-politice) de a avea drept de muncă sau de instruire în zone din ce în ce mai îndepărtate de ţara de origine Ideea de bază a fragmentului este analizarea migraţiei populaţiei din zone instabile economic spre ariile “lumii întâi” şi impactul fenomenului asupra familiilor acestora Următoarele rânduri prezintă una din teoriile globalizării, în sprijinul ipotezei menţionate anterior: unul din teoreticienii mondializării, I Wallerstein (Bădescu, Dungaciu, Baltasiu 1996: 181- 190), îşi ia ca unitate de analiză în descrierea procesului de globalizare, chiar “sistemul mondial” După cum am menţionat anterior, consideră că structura sistemului mondial este alcătuită din trei zone de referinţă: “centrul” (locul cu cea mai mare putere explicativa în cadrul şi pentru dinamica sistemului), “semi-periferia” şi “periferia” Aceasta ierarhizare determină gradul de semnificaţie în sistem a celor trei zone Autorul stabileşte similitudini până la suprapunere a acestui tip modern de organizare, “sistemul mondial”, cu structura vechilor imperii, astfel modernitatea noii structuri dispărând Diferenţa dintre cele două structuri, imperiu şi sistemul contemporan, constă în rolul jucat de noua “civilizaţie”, respectiv tehnologia capitalistă, care înlocuieşte vechiul sistem de strângere al tributurilor cu desfacerea tuturor produselor pe piaţa mondială Dar acest sistem de distribuţie a produselor este eterogen, distribuţia fiind diferită în funcţie de amplitutidinea la care se desfăşoară (locală sau globală) Autorul nu confundă încorporarea economică pe baza căreia funcţionează sistemul mondial cu încorporarea politico -militară În plan teoretic, extrem de general, asocierea ţărilor în diverse organisme urmăreşte creşterea securităţii mondiale şi a nivelului de trăi a cetăţenilor Perioada de după 1990 este una a revoluţiei identitare Este perioada în care totalitatea socială s-a dezagregat, diferenţierea socială s-a accelerat, iar himera unităţii ordinii sociale s-a disipat O puzderie de microuniversuri de referinţă au explodat şi fiecare caută să se impună În raport cu ele, individual a devenit singurul pol al reorganizării ordinii sociale, întrucât individualizarea societăţii a fost descătuşată (Vlăsceanu 2007) Este cunoscut fenomenul de asociere a creşterii numărului migranţilor cu perioade de decădere sau instabilitate economică sau politica (de tip regim totalitar) a unei ţări Astfel, în momentul în care o societate se confruntă cu asemenea probleme, indivizii care dispun de capital educaţional sau economic sau sunt în extrema cealaltă (sărăcie), sau au tendinţa de a pleca, temporar sau definitiv, în ţări cu o economie dezvoltată, cu un sistem de politici sociale bine 35 Revista de Administraţie Publică şi Politici Sociale Anul I, Nr 2 / Martie 2010 organizat Cauzele sunt realizarea profesională, creşterea nivelului de trăi sau efectiv dorinţa de a avea “un trai decent” Astfel se realizează un flux de forţă de muncă dinspre periferie spre centru În cazul textului de fată, atenţia este îndreptată spre migrarea tinerilor intelectuali, având deja o familie în România, spre Occidentul european sau în continentul american Ţările în cauză au încurajat migrarea intelectualilor cu potenţial ridicat şi dorinţă de munca din ţările în proces de dezvoltare prin alocarea de facilităţi tip burse de studii, salarii atractive, locuinţe etc În speţă, sunt vizaţi cei specializaţi în domeniul informaticii, la nivel mondial aceasta fiind cea mai bine cotată profesie pe piaţa muncii în momentul de faţă Procesul migraţiei este analizat ca un fenomen ce constă în deplasarea unor mulţimi de persoane dintr-o arie teritorială în alta, urmată de schimbarea domiciliului şi/sau de încadrarea într-o formă de activitate în zona de sosire (…) în cea mai mare parte a cazurilor, o mobilitate teritoriala este însoţită sau generează o mobilitate socială, adică schimbarea statutului social al persoanelor migrante (…) (Vlăsceanu 2007) Migraţia internaţională din zilele noastre se realizează sub câteva forme mai importante: migraţia forţei de muncă, migraţia membrilor familiilor lucrătorilor anterior emigraţi, migraţia forţată de calamităţi naturale, de persecuţii politice sau religioase, de războaie etc Dacă, în ceea ce priveşte migraţia internă, nu intervin decât arareori oprelişti de ordin juridic, migraţia internaţională este, într-o măsură importantă, determinată de politicile materializate în reglementări specifice în raport cu emigraţia şi, mai ales, cu imigraţia Determinarea nu este însă totală căci, alături de migraţia legală – cea realizata prin respectarea normelor respective – se înregistrează şi o migraţie clandestină, ale cărei dimensiuni sunt adesea greu de evaluat (…) ” (Vlăsceanu, Zamfir 1993) Migraţia are la baza două mari motivaţii: există migrarea pentru supravieţuire şi cea de dezvoltare, realizare personală şi familială Astfel, migraţia externă, definitivă sau circulatorie, face parte mai degrabă dintr-o strategie de dezvoltare decât de supravieţuire Cu cât resursele de capital social sau de relaţii sunt mai mari cu atât tendinţa de a se înscrie într-un curs de migraţie circulatorie este mai mare O influenţă aparte asupra fenomenului migrator au o serie de factori ecologici: apropierea localităţii de reşedinţă sau de graniţele ţării, mediul urban/rural, gradul de dezvoltare a localităţii, compoziţia etnică Procesul migrator este explicat în societatea româneasca prin schimbările care au loc în plan economic, politic, social în perioadă după 1989 (declinul industriei, reconstituirea sectorului privat, cererea scăzută a pieţei forţei de muncă, creşterea şomajului, declinul agriculturii, progresul economiei informaţionale, relaţia dintre scăderea oprtunităţilor în mediul urban şi declinul 36 Revista de Administraţie Publică şi Politici Sociale Anul I, Nr 2 / Martie 2010 productivităţii agricole) dar şi prin modificările la nivel global (direcţionarea politicilor naţionale spre integrarea în organisme internaţionale, tip Uniunea Europeană, creşterea mobilităţii, posibilitatea crescută de informare a indivizilor) Migraţia de supravieţuire este asociată, mai ales, cu schimbările petrecute în mediile urban-rural, în timp ce migraţia de dezvoltare antreprenorială sau umană apare mai ales ca răspuns la schimbările globalizării şi periferializării ţărilor (Sandu 2001) Ioan Mihăilescu (Mihăilescu 1999: 103 -105) consideră că în societăţile dezvoltate creşterea importanţei relaţiilor emoţional-afective, sexuale şi simbolice reprezintă o latură pozitivă a familiei nucleare Modernizarea atrage după sine creşterea volumului migraţiilor, urbanizarea, diminuarea controlului social asupra familiei, instabilitatea condiţiilor economice, creşterea şomajului Aceste elemente, cât şi dezechilibrele demografice dintre sexe sunt considerate de autor factori exogeni ce contribuie la disoluţia familiei Astfel, cu ajutorul statisticilor demografice, Ioan Mihăilescu evidenţiază că, în Europa, familia este mai puţin stabilă decât era cu câteva decenii în urmă (în decurs de 30 de ani, rata divorţialităţii s-a dublat iar în unele cazuri s-a triplat) Cea mai puternică creştere a acestui fenomen s-a remarcat în Danemarca, Suedia şi Norvegia În România rata divorţialităţii a avut valori mai ridicate în perioadă anterioară anului 1966, după 1974 şi după 1990 Autorul explica aceste valori prin dezechilibrele demografice pe societate provocate de migraţiile diferenţiale şi de procesul rapid de urbanizare, iar după 1990 de modificările legislative (Grosu 1999: 120-122) “Migrarea circulatorie în străinătate ca formă a migrării de dezvoltare” (Grosu 1999) a crescut în intensitate în România după 1989 (în jur de 20% din românii adulţi au practicat un anume tip de migrare circulatorie în străinătate pe parcursul anului1990) Există diferite tipuri de migraţie circulatorie şi o multitudine de motivaţii: călătorii în străinătate pe termen lung/scurt, din motive educaţionale, profesionale, turistice, individual sau în grup Migrarea turistică se poate converti în migrare profesională sau educaţională, fenomenul fiind extrem de d inamic În textul citat (Les enjeux des reseaux migratoires dans l'espace social de la transition Le cas roumain, Dumitru Sandu) este ilustrat un profil al migrantului român: cel de la sat, care pleacă în străinătate este tânăr, cu educaţie secundară, profesională sau superioară Nu există un profil etnic specific Din punct de vedere religios este mai degrabă creştin ne-ortodox decât ortodox Din punctul de vedere al capitalului social, el este o persoană cu relaţii în străinătate, datorate mai ales părinţilor El are experienţa migraţiei fie datorită călătoriilor în străinătate chiar înainte de 1989, fie datorită migrării între localităţi De obicei este vorba de tineri proveniţi din sate situate aproape de graniţă ” Cei care pleacă din oraşele româneşti în străinătate sunt descrişi ca fiind persoane tinere, recrutate din rândul populaţiei cu studii liceale sau universitare Ei au de asemenea experinţă crescută în 37 Revista de Administraţie Publică şi Politici Sociale Anul I, Nr 2 / Martie 2010 călătorii, ca şi cei de la sate Ponderea este destul de scăzută în Moldova şi Valahia Pentru orăşeni, poziţia socială a părinţilor joacă un rol semnificativ Posibilitatea de a pleca în străinătate este cu atât mai mare cu cât situaţia materială a părinţilor este mai bună Spre deosebire de cei din mediul rural, pentru locuitorii oraşelor poziţia în ierarhia profesională este extrem de importantă Cei care au funcţii de conducere au posibilităţi crescute de a migra Migraţia domestică de supravieţuire” este determinată de reducerea şanselor în zona de reşedinţă: dezvoltarea scăzută a localităţii de reşedinţă, nivelul de viaţă a persoanei migrante este mai redus în raport cu cel al altor rezidenţi din aceeaşi categorie socioprofesională (Sandu 2001: 5-6) Factorii decisivi în procesul migraţiei circulatorii în afara graniţelor ţării sunt determinaţi de selectivitatea în funcţie de capitalul social şi educaţional Se disting patru tipuri de migranţi în funcţie de aceste criterii: în situaţiile extreme sunt migranţii săraci sau bogaţi în cele două forme de capital Cei care au un nivel redus de educaţie şi care nu au părinţi în străinătate reprezintă o treime din migranţi În situaţia opusă, cu nivel înalt de educaţie şi cu bune conexiuni în străinătate sunt 7% din cei care pleacă Categoria cea mai numeroasă este formată din migranţi bogaţi în capital uman şi lispsiţi de relaţii familiale în străinătate Ei reprezintă 55% din totalul migranţilor circulatori A patra categorie de migranţi care sunt bogaţi în capital social dar săraci din punctul de vedere al capitalului uman este de 6% din totalul migranţilor (…) Migranţii mai tineri sunt cei de tipul bogaţi în capital uman şi cei mai în vârstă aparţin tipului bogaţi în capital uman şi social (Sandu 2001: 6) La nivelul familei modificările sunt majore, atât pentru cel ce emigrează cât şi pentru cei rămaşi acasă Cea mai vizibilă modificare este de regulă reflectată în nivelul material al gospodăriei, acesta având un curs ascendent Situaţia este evidenţă mai ales în cazul celor care emigrează pe perioade mai mult sau mai puţin îndelungate având angajamente de muncă Îmbunătăţirea nivelului de trai determină nu numai modificări ale funcţiilor familiei ci şi o mobilitate crescută (geografică, socială prin stabilirea unei reţele de cunoştinţe cu persoane din medii diverse) Au loc acumulări materiale, de exemplu locuinţă, automobil, aparatură electro- casnică etc Aceştia trimit sume de bani acasă, sume care permit “revigorarea” financiară a familiei Ţările vizate în aceste cazuri de românii emigranţi sunt Spania, Portugalia, Germania, Italia, ţările arabe Funcţia economică a familiei este deci influenţată de migrarea unuia dintre parteneri, de regulă soţul – în timp ce soţia rămâne acasă având grijă de gospodărie şi copii Influenţa îmbunătăţirii nivelului de trai poate fi analizată şi din perspectiva altor două funcţii ale familei: funcţia biologică-sanitară şi funcţia educativ-socializatoare 38 Revista de Administraţie Publică şi Politici Sociale Anul I, Nr 2 / Martie 2010 Datorită contactului cu societăţile occidentale, apar noi norme de igienizare, creşte nivelul educaţiei sanitare, sunt cunoscute mai rapid mijloacele contraceptive, apar modificări în stilul vestimentaţiei, reamenajarea locuinţei sau schimbarea domiciliului Tendinţa generală în societăţile dezvoltate (ca o familie să aibă un număr mult mai scăzut de copii decât în familiile tradiţionale) este vizibilă şi în societatea românească Astfel, familiile au unu-doi copii Persoanele care au intrat în contact cu societăţile occidenatale rar vor face rabat de la acest principiu, în cazul în care optează pentru a avea descendenţi Când este vorba de o migraţie temporară, acumularea de capital economic în urma activităţilor în străinătate, vizează îmbunătăţirea nivelului de trai şi implicit creşterea stocului de educaţie, cel puţin al descendenţilor Funcţia educativ-socializatoare este transformată la nivelul familiei prin adaptarea la normele însuşite de către părinţi în perioadele de migrare Creşte numărul anilor de şcolarizare al copiilor, sunt schimbate mentalităţile de comportament şi probabil se merge spre o accentuare a individualismului şi spiritului antreprenorial Accentuându-se tendinţa de mărire a capitalului educaţional, inclusiv în mediul rural, profilul familiei se modifica de la o generaţie la alta, o familie de “gulere albastre” tinzând să-şi specializeze copiii pentru profesii tip “gulere albe” CONCLUZII Reluând caracteristicile “omului modern”, descrise anterior, acestea pot constitui motivaţii pentru coeziunea tipului de familie vizat (în care unul din soţi migrează în străinătate) Ceea ce se constituie ca un factor pozitiv la nivel individual (deschiderea spre noi experienţe; motivaţia înaltă pentru sine şi copii în sensul autorealizării ocupaţionale şi educaţionale; deprinderi de planificare atentă a activităţilor şi a bugetului) pot fi motivaţii ale disonanţelor familiale, mai ales dacă aceste elemente nu erau proprii individului înainte de migrare Din persepectiva macrosocială, sociologii familiei (Mitrofan, Ciupercă 1998: 189) încearcă să explice crizele maritale, modificarea expectanţelor soţilor, viziunea diferită asupra cuplului, tocmai prin trecerea de la comunitate la societate, de la familia tradiţională, slab coeziva, la familia modernă Aceasta din urmă se caracterizează prin accentul pe care îl pun indivizii pe realizarea personala ca o condiţie esenţială a desfăşurării vieţii de cuplu şi rolul de sprijin jucat de familie în realizarea personală, (egalitatea în statusuri şi roluri, emanciparea femeii) În cazul în care soţia este cea care migrează, solidaritatea familiei este periclitată în mai mare măsură datorită concepţiilor existente fata de rolul genurilor în cuplu Imaginea soţiei este suprapusa cu stabilitatea căminului, cu ideea de “acasă” În acelaşi timp, imaginea soţului care pleacă pentru “bunăstarea familiei” are deja un pattern istoric 39 Revista de Administraţie Publică şi Politici Sociale Anul I, Nr 2 / Martie 2010 Dorul este tocmai expresia acestei condiţii pe care o are omul de a fi situat pe muchia existenţei, de a-şi asuma toate depărtările şi toate căderile în care nu sfârşeşte totuşi să spere la reanaltare (…) Departele intra în lume, în viaţa noastră concretă, se instalează în relaţia noastră cea mai intimă (…) Departele instaurat în cea mai intimă dintre relaţii, în iubirea cea mai intensă îl preschimba pe îndrăgostitul dezlumit în far cosmic, în reper astral, căci îl încremeneşte în acel tulburător şi tainic stâlp de luna (…) unicitatea trăirii lor, relaţia aceea atât de strânsă care-i face atât de fericiţi încât se simt amândoi una, este de fapt tot departele lumii şi al universului Şi atât de copleşitor cade departele lumii, încât îl preschimba pe Marele îndrăgostit în (…) însingurarea absolută (Bădescu 1997: 66-67) BIBLIOGRAFIE 1 BĂDESCU, Ilie, Teoria latentelor, Ed Isogep-Eu, Bucureşti, 1997 2 BĂDESCU, Ilie, Dan DUNGACIU, Radu BALTASIU, Istoria sociologiei – teorii contemporane, Ed Eminescu, Bucureşti, 1996 3 GROSU, Nicolae, Tratat de sociologie Abordare teoretică, Ed Expert, Bucureşti 1999 4 MIHĂILESCU, Ioan, Familia în societăţile europene, Editura Universităţii din Bucureşti, 1999 5 MITROFAN, Iolanda, Cristian CIUPERCĂ, Incursiune în psihosociologia şi psihosexologia familiei, Ed Press Mihaela S R L , Bucureşti, 1998 6 SANDU, Dumitru, Spaţiul social al tranziţiei, Ed Polirom, Iaşi, 1999 7 SANDU, Dumitru, Les enjeux des reseaux migratoires dans l'espace social de la transition le cas roumain, comunicare prezentată la seminarul Les circulations migratoires roumaines après 1989, Maison des Sciences de l'Homme, Paris, 23-25 noiembrie 2001 8 VLĂSCEANU, Lazăr, Sociologie şi modernitate: tranziţii spre modernitatea reflexivă , Ed Polirom, Iaşi, 2007 9 ZAMFIR, Cătălin, Lazăr VLĂSCEANU (coordonatori), Dicţionar de sociologie, Ed Babel, Bucureşti, 1993 40